### | | | | --- | --- | | | | | --- | | **Byråd** 25. juni 2019 Sagsnr. 710-2019-1728 Dok.nr. Flemming Jensen | | 115.                Træning og diætister - Styrelsen for Patientsikkerheds sundhedslovstilsyn - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven |

###

**SAGENS INDHOLD**

Byrådet skal i denne sag tage stilling til de tilsyn, som
Styrelsen for Patientsikkerhed (SfP) har udført på sundhedsområdet ifølge
sundhedsloven.

Der er ført tilsyn med:

·
Træning og Aktivitet Syd (Hinnerup)

·
[adresse], diætister.

SfP koncentrerer sig om udførelsen af den lægeordinerede
behandling og plejen, der eventuelt knytter sig her til. Derfor anvendes ordene
patient og behandlingstilbud konsekvent i SfP’s rapporter.

Konklusionen på begge tilsyn er positive. Af
tilsynsrapporten for Træning og Aktivitet Syd (Træning) fremgår det, at der
alene er fundet ”Mindre problemer af betydning for patientsikkerheden”. Derfor
er Træning placeret i næsthøjeste kategori. [adresse], diætister
(Diætisterne) er kategoriseret som: ”Ingen problemer af betydning for
patientsikkerheden”. Det placerer Diætisterne i højeste kategori.

SfP vurderer, at begge tilbud er karakteriserede ved gode
procedurer og en høj grad af systematik.

SfP har i forbindelse med tilsynsbesøget hos Træning haft
bemærkninger til områderne ”Patienters retsstilling” og ”Øvrige fund”. Disse
er:

·
I en af tre journaler fremgik det ikke, om patienten forud for
behandlingen havde givet samtykke hertil

·
Enkelte instrukser var ikke udarbejdet efter ”Vejledning om
udfærdigelse af instrukser”

·
I et behandlingslokale blev der fundet massageolie, hvor der ikke
var angivet en anbrudsdato.

SfP har ikke haft bemærkninger i forbindelse med
tilsynsbesøget hos Diætisterne.

Tilsynsrapporterne er vedlagt som bilag.

**VURDERING**

Social og Sundhed finder det positivt, at begge tilbud er
veldrevne, og at der ved tilsynene ikke er fundet fejl i behandlingen af
borgerne. Social og Sundhed finder det ligeledes positivt, at Træning er
placeret i næsthøjeste kategori, og at Diætisterne er placeret i den højeste.

Social og Sundhed har på baggrund af tilsynsrapporterne
udarbejdet notatet ”Opfølgning på tilsynene”. Notatet opsummerer kort indholdet
af tilsynsrapporterne og beskriver den opfølgning, som tilsynene har
afstedkommet.

Som opfølgning på tilsynet hos Træning er der indarbejdet
en ændring i det elektroniske journalsystem (Cura), der sikrer, at patientens
samtykke registreres korrekt. Alle instrukser er tilrettet, så de følger
styrelsens vejledninger. Endelig er kravet om angivelse af anbrudsdato skrevet
ind i afdelingens hygiejneinstruks.

Social og Sundhed vurderer, at de ændringer, der er
gennemført som opfølgning på tilsynsbesøgene, vil imødekomme styrelsens
henstillinger.

Det har ikke været nødvendigt at foretage ændringer som følge
af tilsynet hos Diætisterne.

**ØKONOMI**

Sagen har ingen direkte økonomiske konsekvenser.

**INDSTILLING**

Direktøren for Social og Sundhed indstiller til Byrådet:

1.
At Styrelsen for Patientsikkerheds
tilsynsrapporter vedrørende Træning og Diætisterne tages til efterretning.

2.
At indsatserne i notatet ”Opfølgning på
tilsynene” godkendes.

**BESLUTNING**

***Social- og Sundhedsudvalget, 6. juni 2019:***

Fraværende:Britt Pedersen

Indstilles godkendt.

***Økonomiudvalget, 18. juni 2019:***

Fraværende:Kent Andersen

Indstilles godkendt.

**Bilag**

|  |  |
| --- | --- |
| Tilsynsbeskrivelse | 710-2019-2736 |
| Opfølgning på tilsynene | 710-2019-87506 |
| Tilsynsrapport Træning og Aktivitet Syd | 710-2019-73245 |
| Tilsynsrapport diætister | 710-2019-73243 |